le roman d’' Aspremont. 
Va s’en Hiamon dolenz et corecous. 
Girart du Frate est retornez li prous. 
il et si homme se sunt tres bien rescous: 
auoir em portlent et fier et merueillios; 
que l’ont conquis comme bon fereors. 
Hiamon s’en vet dolenz......... 
lc ENOLUENFSHNEL ESS) 
173 Va s’en Hiamont forment ä grant ahan. 
” “ha las,” dist il, “entre sui en mal an.” 
il en apele et Barre et Butran 
et Salmaquin, son neueu Lanudan. 
“alez A l’ost, que nu sache Agolan; 
et si me dites mon seneschal Gorhan 
qu’il me secore et son pere Balan, 
Triamodes et le roi Hesperan, 
li roi Cador et li roı Moisan, 
Salatiel et li vroı Boidan. 
bien lor contez la honte et le mehaign, 
que i'ai perdu Mahon et Teruagan.” 
“Baron” dist il, “n’alez mie tariant; 
a ceus de l’ost alez hastiuement. 
si lor contez tot le destorbement, 
que i’ai perdu Mahon et Teruagant, 
ma tor perdue que n’i ai mais naient. 
de toz mes hommes i a mais pou viuant. 
dites lor bien, ne lor alez celant, 
c’or me secorent tost et isnelement. 
en sor que tout n’alez mie obliant 
(moult vos em pri, et si Je uos commant) 
que ia nu sache mes pere Agolant.” 
et cil responent “tot A vostre commant.” 
Chascus des mes est montez ä cheual. 
passent li pui et li mont et li val, 
vienent A l’ost de la gent desloial. 
descendu sunt au tref le seneschal. 
et quant les voient cele gent desloial, 
petit et grant lor corent communal; 
de Hiıamont demandent, le nobile vasal. 
“est il encore deuale contreual?” 
cil lor acontent le damage mortal, 
tot ce qu’Hiaumont chai de son cheual; 
naiez dut estre en une augue coral. 
si a perdu sa grant tor principal; 
*) S. Fierabras S. 184a. 
tuit si paien i sunt tornd A mal. 
“secors vos mande; que il n’en puet fere al, 
si que nu sache Agolant le roial. 
nos quatre diex i ont tret fort iornal, 
sachiez en fu et ä ioie et A bal 
par Aspremont traine contreual, 
ausi con fussent quatre baron mortral. 
Hiamon fet doel, iames ne verrez tal.” 
paien l’entendent; si font grant batestal. 
ilecques ont derompu maint cendal. 
et dist Gorhan “por coi prenois estal? 
car secorons tot le melier vasal 
qui portast lance ne qui mont sor cheual.”” 
paien l’entendent; si s’arment communal. 
grant noise meinent destrier mul et cheual. 
lors s’en vet l’ost et A mont et ä val. 
quatre mil cors, qui toz sunt de metal, 
parmi le tref i sonent contreual. 
chargent lor armes, el mainent maint cort gal, 
haubers et lances et maint escu boglal. 
et enselerent le ior maint bon cheual. 
issent des tres cele gent desloial. 
par sept foies sunt cent mil en estal. 
Paien seufment si ont lessie Ii tre. 
par sept foies sunt sept mil Turs arme. 
serr&e cheuauchent, et se sont moult haste. 
lı vrois Balan a un conroi mene. 
ıx mil sunt de ferir apreste, 
preuz et hardi, de mal entalente. 
or ait dex Karlon et son barne: 
bataille aura ä grant estor chapl£. 
li rois Balan a sa gent regarde, 
et dist en bas qu’en ne l’a escoute. 
“diex” dist il, “sire, qui me feistes ne, 
si con vos iestes la sus en maeste 
et estes dieus verais en trinile, 
vos requier ge par la vostre bonte, 
ne soit mes cors de l'’ame deseur& 
tant que ge soie en fonz regenere.” 
Triamodes cheuauche empres Balant. 
moult ot o lui de Sarrazine gent; 
soixante mil sunt bien li mescreant. 
en cel conroi out tant bel garnement 
